( 443 ) 



Puis pleure, soupire et larmoie, 



C'est ma monjoye. 

 Amours, preng de moy pité ! 

 Se par toy ne suy respité, 



En vérité , 

 Puisque plus durer ne pourroie , 

 Je pry que la mort on m'envoie 



La droite voye 

 Pour cesser ma chetiveté. 



Des doullans suy le plus des plus , 



Et au surplus 

 Je pers ma force et ma puissance ; 

 Or est mon cuer en pleurs rendus, 



Dont je conclus 

 Que morray en désespérance 

 S'Amours ne m'envoie espérance 



Quy sans doubtance 

 Mecte mon corps hors de refus, 

 Rien ne m'est déduit ne plaisance, 



En dolléance 

 Je languiray comme confus. 



Toy, Vénus, dame de prudence, 



Fay sans sillence 

 Sçavoir mon deuil à ma maistresse. 

 J'ay en toy grande confidence, 



Se ta loquence 

 Peult faire allégier ma tristresse, 

 Je te honnourray comme déesse, 



Haulte princesse, 



